

Pred tabo je

**5 KORAKOV DO KNJIGE**

1. **AVTOR DOBI IDEJO**

Podobe se zložijo s črkami v besede in povedi, avtor oblikuje svojo idejo v zapis. Izpod peres avtorjev nastajajo različne knjige. Pisatelj piše zgodbe, pesnik zlaga rime v pesmi, dramatik oblikuje igre in ilustrator besede oživi z ilustracijo.

1. **ZALOŽBA IZDA KNJIGO**

Zapisano besedilo je potrebno urediti s pomočjo računalnika, preveriti vse slovnične napake, dodati ilustracije in knjigo grafično oblikovati, da dobi podobo, ki jo bo mogoče natisniti.

1. **TISKAR TISKA**

Iz računalnika je potrebno natisniti knjigo na izbrani papir, oblikovati platnice ter jo zvezati v končno podobo knjige. Počakati je potrebno še, da se barva posuši in jo knjigovez zveže, in knjiga odpotuje.

Nekatere knjige pa vedno živijo v elektronski obliki in so na voljo bralcu brez tiska kar preko bralnikov, tablic, mobilnih telefonov in računalnikov.

1. **KNJIGARNA IN KNJIŽNICA**

Knjiga lahko sreča bralca v knjigarni, kjer jo kupi, ali pa v knjižnici, kjer si jo izposodi. Ljudje knjige odnesejo na svoj dom.

1. **KNJIGA ŽIVI Z BRALCEM**

Knjiga zaživi šele, ko jo nekdo prebere. Vsako branje prinaša knjigi življenje, vsaka domišljija jo oživi in preoblikuje. Zapis je stalnica, ki z domišljijo dobi peruti.

Nekatere knjige pa tudi zares spregovorijo in tem pravimo zvočne knjige.

***Ni enostavno priti od ideje do knjige, a je zanimivo in razburljivo.***

***Vsaka knjiga je bogastvo, saj tistemu, ki jo bere,***

***bogati besedni zaklad, preganja dolgčas in razvija domišljijo.***